b'\n_START_ARTICLE_\nEneida\n_START_PARAGRAPH_\nEneida je ep rimskega pesnika Vergila. Pripoveduje o junaku Eneju, ki pobegne iz gore\xc4\x8de Troje in si i\xc5\xa1\xc4\x8de novo domovanje.\n_START_SECTION_\nZgradba\n_START_PARAGRAPH_\nEneida je razdeljena na dvanajst spevov. Prvih \xc5\xa1est spevov je podobnih Homerjevi Odiseji, ker opevajo Enejeve vo\xc5\xbenje po morju, spomine na Trojo ter njegovo potovanje v podzemlje. Drugih \xc5\xa1est spevov pa spominja na Iliado, ker opevajo boje Trojancev z italskimi doma\xc4\x8dini._NEWLINE_Ep obsega nekaj manj kot 10.000 verzov, \xc5\xa1estomerov, ter ni povsem dokon\xc4\x8dan._NEWLINE_Vergil se naslanjal predvsem na Odisejo. Tako sre\xc4\x8damo v Eneidi \xc5\xa1e veliko podobnih prizorov, verzov in izrazov, ki so podobni tistim v Homerjevih Iliadi in Odiseji._NEWLINE_Razen Odiseje in Iliade je Vergil uporabil \xc5\xa1e druge gr\xc5\xa1ke epe, med drugimi rimskimi pesniki pa se je naslonil na Nevia, Enia in Lukreca. Vedno pa je ostal samostojen in izviren. Novost v primerjavi s Homerjem so rimska imperialna ideja celote, novo pojmovanje zgodovine in tudi ljubezenska motivika. Vergilov ep je bolj racionalen in umeten, v slogu je ve\xc4\x8d subjektivnosti in slikovitosti. V ospredju so moralne in domoljubne ideje.'